Langenau
Langenau (Wirdâberg) isch a Schtadt, wo ogfähr 16 km nord-öschtlich von Ulm (Donau) ligt. Obwohl d Schdadt et arg gross isch, isch se oinâ von de greeschde em Alb-Donau-Krois. Schdatt Langenau (wiâ em hochdeitschâ) sagât oine au Langânau odr Langnau.

Zur Gmoid drzuâ gherâd nebr dr Schdat Langânau au d Derfr Albeck mit zwoi Weilr Oschdrschdett ond Schduubâlau, Geddengâ ond Herflsengâ (älle drei seid 1972).

Nôchbrgmoidâ send Närâschdett ond Ellengâ em Nordâ, Rammengâ em Oschdâ, Leibhoim ond Elchengâ em Siidâ, d Schadt Ulm em Siidweschdâ ond Boimrschdett ond Bärâschdadt em Weschdâ.

Zom Gmoidsvrwaldongsvrband Langenau, wo mâ bei dr Gmoidsreform en de 1970 eigrichdâd hôd, gheerâd nebâ dr Schdadt Langenau au de ooabhengige Gmoidâ Aaldâ, Asslfengâ, Ballâdorf, Bärâschdadt, Bêrslengâ, Brôidengâ, Holzkirch, Neâschdett, Närâschdett, Ellengâ, Rammengâ, Setzengâ ond Weidâschdett.

Landschaft ond Leid 
Langenau ligt am Rand von dr Schwäbischâ Alb. Durch Langenau fliâßt d Nau (von de Langenaur Aach gnannt), woher ao dr Name kommt. 'S Langenauer Ried gilt als oes von de quellreichschde Gebiete en ganz Deitschland. Meh als 3 Milljona Leid werrad von dr Hauptfassung vom Zweckverband Landeswasserversorgung mit Trinkwassr versorgt. 'S Wahrzoecha von Langenau isch dr Kirchturm von dr Martinskirche im Schdadtzentrum, wo ma von weit weg seah kah.

Gschichd 
Langenau hat 2003 sei 1000-jährigs Jubiläum gfeirad. D Schdadt isch an â 1003 zerschde Môl erwähnd wôrâ, ond zwar als Nawe. 

En dr Zeid drnôôch hôd abr dr jetzdige Schdadtdoil Albeck moischdens de greesr Roll gschbiild. Dô hôds â kloinâ Burg ghed, ond de Frei Reichsschdadt Ulm hôd von dô aus ihrân Bsitz en dr Gegend vrwaldet, wo au älle 4 heidige Langnauer Schdadtdoil drzuâ gheerd hend. An â 1802 isch s ganze Gebiâd an Bôirâ ganga, ond seid 1810 gheerâd d Schadt Langenau ond d Derfr zu Wirddâberg. Von 1810 bis 1819 hôds â oiges Obramt Albeck geâ, seidher isch d Obramts- (ond schbädr Krois-)Vrwaldong en Ulm.

Wahla 
Ergäbnis vo de Landdagswahla seid 2006: 

1 2006: WASG, seid 2011: Die Linke

Feschtlichkoeta 
En Langenau wird jeds Johr em Sommr abwechslend s'Turmfescht (am Langenaur Kirchturm) odr d'Aachhoggatse (abgloedet von „An dr Aach hoggat se“) gfeirad. Beim Kinderfescht em Juli ziehad elle Kendr von de Schuâla aus am Langenaur Kroes verkloedet durch Langenau. Drnoch wed uf dr Reitte gfeschtad.

Fuaßnote

Weblink 

 Internetpräsenz der Stadt Langenau
 Offizielle Internetpräsenz des Musikvereins Langenau
 Internetpräsenz des Modellsportvereins Langenau
 Internetpräsenz Kinderhaus-Freunde e. V. Langenau
 Internetpräsenz Oldtimerfreunde Langenau e. V.

Ort (Alb-Done-Kreis)